CELEX: 32020R1569
Language: lt
Date: 2020-07-23 00:00:00
Title: Komisijos deleguotasis reglamentas (ES) 2020/1569 2020 m. liepos 23 d. kuriuo, atsižvelgiant į Jungtinės Karalystės išstojimą iš Sąjungos, dėl lankytojų, kurie laikinai apgyvendinami turistų apgyvendinimo įstaigose, nuolatinės gyvenamosios vietos šalių klasifikavimo iš dalies keičiamas Europos Parlamento ir Tarybos reglamento (ES) Nr. 692/2011 I priedas (Tekstas svarbus EEE)

29.10.2020   
               
               
                  LT
               
               
                  Europos Sąjungos oficialusis leidinys
               
               
                  L 359/1
               
            
         KOMISIJOS DELEGUOTASIS REGLAMENTAS (ES) 2020/1569
         2020 m. liepos 23 d.
         kuriuo, atsižvelgiant į Jungtinės Karalystės išstojimą iš Sąjungos, dėl lankytojų, kurie laikinai apgyvendinami turistų apgyvendinimo įstaigose, nuolatinės gyvenamosios vietos šalių klasifikavimo iš dalies keičiamas Europos Parlamento ir Tarybos reglamento (ES) Nr. 692/2011 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama 2011 m. liepos 6 d. Europos Parlamento ir Tarybos reglamentą (ES) Nr. 692/2011 dėl Europos turizmo statistikos (1), ypač į jo 3 straipsnio 2 dalį,
         kadangi:
         
                     (1)
                  
                  
                     2020 m. vasario 1 d. Jungtinė Karalystė išstojo iš Europos Sąjungos;
                  
               
                     (2)
                  
                  
                     pagal Europos Parlamento ir Tarybos reglamentą (ES) Nr. 692/2011 valstybės narės turi teikti Komisijai (Eurostatui) turistų apgyvendinimo įstaigų pajėgumo ir užimtumo duomenis pagal Reglamento (ES) Nr. 692/2011 I priedą. Tame priede, be kita ko, apibrėžiamos lankytojų, kurie laikinai apgyvendinami turistų apgyvendinimo įstaigose, nuolatinės gyvenamosios vietos šalims ir geografinėms vietovėms apibūdinti vartotinos kategorijos;
                  
               
                     (3)
                  
                  
                     Reglamente (ES) Nr. 692/2011 pateikta netiesioginė nuoroda į Jungtinę Karalystę kategorijoje „Europos Sąjunga (Sąjunga); atskirai turi būti pateikiami kiekvienos valstybės narės duomenys“ pagal I priedo 2 skirsniui taikytiną klasifikatorių, kaip nurodyta I priedo 3 skirsnyje;
                  
               
                     (4)
                  
                  
                     Jungtinei Karalystei išstojus iš Sąjungos, Jungtinė Karalystė nebepriklauso tai kategorijai. Todėl valstybės narės nebeprivalo pagal Reglamentą (ES) Nr. 692/2011 atskirai pateikti su Jungtine Karalyste susijusių duomenų;
                  
               
                     (5)
                  
                  
                     Sąjungos turizmo pramonė užima svarbią vietą valstybių narių ekonomikoje, nes turizmo veikla yra svarbus darbo vietų kūrimo šaltinis. Europos turizmo statistika yra būtina šios pramonės konkurencingumui ir turizmo apimčiai bei srautams vertinti;
                  
               
                     (6)
                  
                  
                     atsižvelgiant į tai, kad Jungtinės Karalystės rinka yra svarbi turizmo plėtojimui Sąjungoje, labai svarbu užtikrinti, kad po Jungtinės Karalystės išstojimo iš Sąjungos valstybės narės toliau teiktų partnerės Jungtinės Karalystės duomenis;
                  
               
                     (7)
                  
                  
                     Jungtinei Karalystei tapus trečiąja šalimi, reikia atitinkamai pakeisti jos vietą lankytojų, kurie laikinai apgyvendinami turistų apgyvendinimo įstaigose, nuolatinės gyvenamosios vietos šalių ir geografinių vietovių klasifikatoriuje;
                  
               
                     (8)
                  
                  
                     todėl Reglamento (ES) Nr. 692/2011 I priedo 3 skirsnis „E. Šalys ir geografinės vietovės“ turėtų būti iš dalies pakeistas, kad Jungtinė Karalystė būtų įtraukta kaip atskira lankytojų, kurie laikinai apgyvendinami turistų apgyvendinimo įstaigose, nuolatinės gyvenamosios vietos šalis; tokiu atnaujinimu Jungtinė Karalystė tik perkeliama iš vienos kategorijos į kitą, todėl juo nedidinama duomenų teikimo našta ir nekeičiama taikytina pagrindinių sąvokų sistema;
                  
               
                     (9)
                  
                  
                     nepatartina tam tikrą šalį ar geografinę vietovę perkelti iš vienos kategorijos į kitą tam tikrais ataskaitiniais metais. Pakeistą klasifikatorių pageidautina taikyti visiems 2020 ataskaitiniams metams ir vėlesniems metams,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 692/2011 I priedas iš dalies keičiamas taip:
            3 skirsnyje punktas „E. Šalys ir geografinės vietovės“ iš dalies keičiamas taip:
            
                        1)
                     
                     
                        trečia įtrauka pakeičiama taip:
                        
                                    „—
                                 
                                 
                                    kitos Europos šalys (išskyrus ES ar ELPA; neįskaitant Jungtinės Karalystės, Rusijos, Turkijos, Ukrainos),“;
                                 
                              
                  
                        2)
                     
                     
                        prieš įtrauką „— Rusija,“ įterpiama ši įtrauka:
                        
                                    „—
                                 
                                 
                                    Jungtinė Karalystė,“.
                                 
                              
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje ir taikomas nuo 2020 ataskaitinių metų bei vėlesniais metais.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 192, 2011 7 22, p. 17.